《八月十四夜忆徐刺史》
明代·宋登春

桂华初发小堂东，绿芷红兰别一丛。翡翠屏前秋寂寞，芙蓉塘外月朦胧。

宝书玉笈为谁隐，云锦霞笺还自封。鸿雁不来秋又晚，故人闻巳到江东。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。